**HEA EESKUJU**

**ANITA-LY LAAN**

Pärnu-Jaagupi Põhikool

Anita-Ly on väga ettevõtlik. Ta juhib hetkel noorte projekti Nopi Üles- otsis välja ja tellis tooted, mida oma projektiga saada sooviti. Lisaks on ta Eesti Noorteühing 4H Pärnumaa Noorteaktiivi liige ja Pärnu-Jaagupi klubi Squad president. Ta kuulub veel Põhja-Pärnumaa valla Noortevolikogusse. Lisaks aitab ta tihti Pärnu-Jaagupi Avatud Noortekeskuses üritusi korraldada.

Seoses Nopi Üles projektiga korraldab ta noortekeskuses kinoõhtuid, mis on mõeldud nii noortele kui ka vanematele, vanavanematele, õdedele vendadele jne. Ta näitab teistele noortele, et kui midagi tahta, siis saab selle ära teha ning ta teab, et ei saa ootama jääda, kuniks keegi midagi ära teeb, vaid tuleb ise käed külge lüüa.

Suurim saavutus noortekeskuse silmis on Nopi Üles projekti juhtimine ja seoses sellega ürituste korraldamine.

Anita-Ly on kahe aasta jooksul aidanud korraldada ja ise korraldanud mitmeid noorte üritusi. Ta on väga abivalmis ja rõõmsameelne neiu. Ta on teinud nii palju ja väärib tunustamist.

HEA EESKUJU ESITAJA

Kertu Kaljur